Rolf Werenskjold

Rolf Werenskjold (født 26. juni 1957) er norsk medieviter og historiker. Werenskjold er professor i medievitenskap ved medieutdanningen på Høgskulen i Volda.Werenskjold er ekspert på norsk utenriksjournalistikk i det tjuende århundre og har vært medredaktør på en rekke antologier på store og anerkjente internasjonale forlag. I 2019 ga han ut boken Ekko fra Spania - Den spanske borgerkrigen i norsk offentlighet sammen med professorene Hans Fredrik Dahl og Bernt Hagtvet, utgitt på Dreyers forlag. Samme år ble hans artikkel German Pressure: Spy Films and Political Censorship in Norway publisert i Journal of Scandinavian Cinema.


== Utdanning og virke ==
Werenskjold studerte ved Høgskulen i Volda og senere ved Universitetet i Bergen, hvor han avla hovedfag i historie i 1987. 
Han tok doktorgrad i medievitenskap og journalistikk ved Universitetet i Oslo med avhandlingen «That’s the Way it is? Medienes rolle i proteståret 1968». Han har publisert en rekke studier om mediene og protestene nasjonalt og internasjonalt i året 1968, om moderne amerikansk historie, mediene og den kalde krigen, samt om de norske medier og den spanske borgerkrigen 1936-39. Han har skrevet om etableringen av den første norske filmavisen Verden Rundt, som ble etablert i Oslo (1930–1941). 
Han har praktisk pedagogisk utdanning (ped.sem) fra Universitetet i Oslo. Han har gått befalsskolen i Hærens Sanitet (HSSØ) og har arbeidet som troppsbefal og offiser i H.M Kongens Garde og i den norske FN-bataljonen i UNIFIL i Libanon. Han arbeidet som avdelingsleder (1. arkivar) ved Bergen byarkiv, og prosjektleder i Rådmannsstaben i Bergen kommune. Han ledet det store Postark-prosjektet i 1991-92 – innføringen av det første digitale saksbehandling-, utvalg- og arkivsystemet for Bergen kommune. I 1992 ble han ansatt ved Historisk institutt ved Høgskulen i Volda. Fra 2003 har han vært ansatt ved høgskolens Avdeling for mediefag, og er per 2020 professor i medievitenskap samme sted.Han har sittet i flere sakkyndige komiteer oppnevnt av NOKUT, blant annet i forbindelse med godkjenninger av masterutdanninger på mediefeltet.  


== Internasjonalt arbeid ==
Werenskjold har vært med i en rekke forskningsgrupper og -prosjekter nasjonalt og internasjonalt. Han har vært knyttet til flere store forskningsnettverk viet de internasjonale protestbevegelsene og Den kalde kalde krigen – blant annet ved forskningsmiljøene rundt Universitetene i Heidelberg og Augsburg i Tyskland:  

Nuclear Crisis project: International network for interdisciplinary studies of the Cold War 1975-1990
European Protest Movements since the Cold War: The Rise of a (Trans-) national Civil Society and the Transformation of the Public Sphere
Marie Curie Conference and Workshop Series (SCF) Supported by the European Union
The Interdisciplinary Research Forum on Protest Movements, Activism and Social Dissent (Interdisziplinäres Forschungskolloquium Protestbewegungen) IFK
The Nordic Branch of IASA and the Canadian and Baltic Working GroupWerenskjold er oppnevnt av Norges forskningsråd som norsk medlem av EU-forskningsprogrammet Cost Action: New Exploratory Phase in Research on East European Cultures of Dissent (2017-2021). Han er en del av forskningsprogrammets ledelse som medlem av The Management Committee og The Core Group.


== Utmerkelser og priser ==
Werenskjold ble i 2017 tildelt Forsvarets medalje for internasjonale operasjoner. 
I 2014 ble han tildelt FoU-prisen ved Høgskulen i Volda for de internasjonale forskningsprosjektene Media And Protest/Media and the Cold War.


== Utvalgt bibliografi ==
Dahl, Hans Frederik, Hagtvet, Bernt, og Werenskjold, Rolf (2019): Ekko fra Spania. Den spanske borgerkrigen i norsk offentlighet. Dreyer forlag, ISBN 9788282654869
Werenskjold, Rolf (2019): German Pressure: Spy Films and Political Censorship in Norway, 1914-40. Journal of Scandinavian Cinema;Volum 9.(3), 365-389.
Hovden, Jan Fredrik and Werenskjold, Rolf (2018): The Cold War Reporters: The Norwegian Foreign-News Journalists and Foreign-News Correspondents, 1945–1995, in Media and the Cold War in the 1980s: Between Star Wars and Glasnost. Palgrave Macmillan, ISBN 9783319983813, 189-222.
Werenskjold, Rolf (2018): Around the World: The First Norwegian Newsreel, 1930–1941, in Researching Newsreels. Local, National and Transnational Case Studies. Palgrave Macmillan, ISBN 9783319919195, 51-75.
Werenskjold, Rolf (2017): Bruken av dokumentarfilmer om den spanske borgerkrigen i Norge 1936-39: Haakon Lie og Spaniafilmene. Pressehistorisk tidsskrift (27), 42-85.
Werenskjold, Rolf, and Sivertsen, Erling (2015): Soviet and American Leaders in Ice-Cold Lines: The Political Cartoons in the Norwegian Newspaper Aftenposten 1980–1984, in The Nordic Media and the Cold War. Nordicom, ISBN 9789187957154, 271-305.
Werenskjold, Rolf (2015): Journalistikk som fortolkningsfelleskap, in Sverre! Festskrift til Sverre Liestøl. Forlag1, ISBN 9788282850933. 185-201
Werenskjold, Rolf (2011): That’s the Way it is? Medienes rolle i proteståret 1968. Avhandling for graden philosphiae doctor (PhD) ved Det humanistiske Fakultetet, Universitetet i Oslo.
Werenskjold, Rolf (2011): The Revolution will be Televised: The Global 1968 Revolts on Norwegian Television News, in Between Prague Spring and French May: Opposition and Revolt in Europe, 1960-1980. Berghahn Books, ISBN 9780857451064,177-198.
Werenskjold, Rolf (2008): The Dailies in Revolts. Scandinavian Journal of History; Volum 33.(4), 417-440.
Werenskjold, Rolf (2007): 1968-opprøret i Polen og Jugoslavia. Nordisk Østforum, NUPI, Volum 21.(2), 183-206.Werenskjold, Rolf (2006): 1968-opprøret i Øst-Europa. Arr. Idéhistorisk tidsskrift, Volum 18.(2-3), 133-139.


== Referanser ==


== Eksterne lenker ==
(no) Publikasjoner av Rolf Werenskjold i forskningsdokumentasjonssystemet CRIStin
(no) Publikasjoner av Rolf Werenskjold i BIBSYS